**GUVERNUL ROMÂNIEI**

**HOTĂRÂRE**

**pentru stabilirea cotei naționale anuale minime de colectare a echipamentelor de pescuit care conțin plastic abandonate în sectorul românesc al Mării Negre, în vederea reciclării, precum și de aprobare a procedurii de colectare și raportare a** **datelor și informațiilor privind echipamentele de pescuit introduse pe piață și a deșeurilor provenite de la echipamentele de pescuit care conțin plastic**

În temeiul art. 108 din Constituția României, republicată, al art. 8 și al art.13 alin. (2) din Ordonanța Guvernului nr. 6/2021 privind reducerea impactului anumitor produse din plastic asupra mediului și al art. 54, lit. f) din Ordonanța de urgență a Guvernului nr. 92/2021 privind regimul deșeurilor, aprobată cu modificări și completări prin Legea nr. 17/2023, cu completările ulterioare,

**Guvernul României** adoptă prezenta hotărâre:

**CAPITOLUL I**

**Obiective**

**Art. 1** (1) Obiectivul prezentei hotărâri este de a preveni și de a reduce impactul deșeurilor provenite de la echipamentele de pescuit abandonate în sectorul românesc al Mării Negre, prin stabilirea unei cote naționale anuale minime de colectare a acestora, în vederea reciclării, precum și de aprobare a procedurii de colectare și raportare a datelor și informațiilor privind echipamentele de pescuit introduse pe piață și a deșeurilor provenite de la echipamentele de pescuit care conțin plastic.

(2) Cota națională anuală minimă de colectare a echipamentelor de pescuit care conțin plastic, abandonate în sectorul românesc al Mării Negre, în vederea reciclării, este de 500 Kg.

**CAPITOLUL II**

**Domeniul de aplicare și definiții**

**Art. 2** (1) Prezenta hotărâre se aplică echipamentelor de pescuit care conțin plastic, abandonate în sectorul românesc al Marii Negre, definite în prezentul articol la alin.(4) lit. g).

(2) Echipamentele de pescuit care conțin plastic și deșeurile de echipamente de pescuit colectate sunt cele menționate în Decizia de punere în aplicare (UE) 2021/958 a Comisiei din 31 mai 2021 de stabilire a formatului pentru raportarea datelor și informațiilor privind echipamentele de pescuit introduse pe piață și deșeurile provenite de la echipamentele de pescuit colectate în statele membre, și a formatului raportului privind verificarea calități în conformitate cu articolul 13 alineatul (1) litera (d) și cu articolul 13 alineatul (2) din Directiva (UE) 2019/904 a Parlamentului European și a Consiliului.

(3) În sensul prezentei hotărâri se aplică următoarele definiții:

a) Semnificațiile termenilor: “fișierul navelor / ambarcațiunilor de pescuit”, “navă/ambarcațiune de pescuit“, sunt cele prevăzute în OUG nr. 23/2008 privind pescuitul și acvacultura, aprobată cu modificări și completări de Legea nr. 317/2019, cu modificările și completările ulterioare.

b) Semnificațiile termenilor: acvacultură, autorizație de pescuit, licență de pescuit, pescar comercial, permis de pescuit, pescar recreativ, resurse acvatice vii, sunt cele prevăzute OUG nr. 23/2008 privind pescuitul și acvacultura, aprobată cu modificări și completări de Legea nr. 317/2019, cu modificările și completările ulterioare.

c) Semnificațiile termenilor: “abandonare”, “aruncare”, „colector”, “deșeuri”, ”gestionarea deșeurilor”, “prevenire”, “reciclare”, sunt cele prevăzute în Ordonanța de urgență a Guvernului nr. 92/2021 privind regimul deșeurilor, aprobată cu modificări și completări prin Legea nr. 17/2023, cu completările ulterioare.

d) Semnificațiile termenilor: “a face disponibil pe piață”, “echipamente de pescuit”, “deșeuri de echipamente de pescuit”, “introducere pe piață”, “plastic”, “producător”, sunt cele prevăzute în Ordonanța nr.6 din 2021 privind reducerea impactului anumitor produse din plastic asupra mediului.

e) Autoritate competentă pentru protecția mediului: autoritatea publică centrală pentru protecția mediului, Agenția Națională pentru Protecția Mediului, agențiile județene pentru protecția mediului, Administrația Rezervației Biosferei “Delta Dunării”, Garda Națională de Mediu și structurile subordonate acesteia.

f) Autoritate publică centrală din domeniul pescuitului și acvaculturii: Agenția Națională pentru Pescuit și Acvacultură.

g) Echipament de pescuit abandonat care conține materiale plastice – echipament care nu se mai află în posesia proprietarului, care nu mai este la locul lui obișnuit.

h) Port pescăresc sau port de bază - locul de unde nava/ambarcațiunea își începe activitatea de pescuit, expediere și comercializare a capturilor;

i) Punct de debarcare - locul unde navele/ ambarcațiunile de pescuit din habitatele piscicole naturale ( Marea Neagră) descarcă peștele în vederea expedierii spre centrele de primă vânzare;

j) Registrul EPCP reprezintă registrul în care sunt înregistrați operatorii economici care introduc pe piața națională echipamente de pescuit care conțin plastic, administrat de autoritatea publică centrală din domeniul pescuitului și acvaculturii și care va fi publicat pe site-ul acesteia.

k) Registru DEPCP reprezintă registrul în care sunt înregistrate navele/ambarcațiunile de pescuit care au colectat echipamente de pescuit care conțin plastic și cantitățile predate de acestea.

**CAPITOLUL III**

**Introducerea pe piață a echipamentelor de pescuit care conțin plastic**

**Art. 3** (1) Operatorii economici care introduc pe piață echipamente de pescuit care conțin plastic de tipul celor listate în Anexa 1 din Decizia de punere în aplicare (UE) 2021/958 a Comisiei din 31 mai 2021 de stabilire a formatului pentru raportarea datelor și informațiilor privind echipamentele de pescuit introduse pe piață și deșeurile provenite de la echipamentele de pescuit colectate în statele membre, și a formatului raportului privind verificarea calității în conformitate cu art. 13 alin. (1) litera (d) și cu art. 13 alin. (2) din Directiva (UE) 2019/904 a Parlamentului European și a Consiliului, sunt obligați să se înregistreze în Registrul EPCP, în 30 de zile de la data publicări prezentei Hotărâri în Monitorul Oficial al României, Partea I.

(2) Autoritatea publică centrală din domeniul pescuitului și acvaculturii instituie și gestionează registrul EPCP.

(3) Modelul și conținutul Registrului EPCP este prevăzut în Anexa 1.

(4) Cererea de înregistrare în Registrul EPCP este prevăzută în Anexa 2 și se depune și se completează potrivit instrucțiunilor cuprinse în Anexa 3.

(5) În baza cererii menționate la alin. (4), autoritatea publică centrală din domeniul pescuitului și acvaculturii va elibera dovada înscrierii în Registrul EPCP, a cărui model se va stabili prin act administrativ al conducătorului acesteia.

(6) Operatorii economici care nu mai introduc pe piață echipamente de pescuit care conțin plastic, înregistrați în Registrul EPCP, sunt obligați să solicite la autoritatea publică din domeniul pescuitului și acvaculturii radierea din registrul EPCP, în termen de 20 zile lucrătoare de la încetarea activității.

(7) Cererea de radiere din Registrul EPCP este prevăzută în Anexa 4.

(8) Pentru transmiterea cererii de înregistrare/cererii de radiere, după caz, operatorii economici menționați la art. 3 alin. (1) utilizează mijloace electronice de transmitere la distanță.

(9) Pe lângă cererea prevăzută la alin. (4), operatorii economici care introduc pe piață, în vederea comercializării, echipamente de pescuit care conțin plastic și fac obiectul prezentei Hotărâri, au obligația să prezinte și certificatul de înregistrare la Oficiul Național Registrul Comerțului ca persoane fizice autorizate sau ca persoane juridice, cu sediul pe teritoriul României, care atestă că persoana fizică autorizată/juridică a fost luată în evidență.

**CAPITOLUL IV**

**Colectarea deșeurilor rezultate din echipamentele de pescuit care conțin plastic, abandonate în sectorul românesc al Mării Negre.**

**Art. 4** (1) Colectarea echipamentelor de pescuit care conțin plastic, abandonate în sectorul românesc al Mării Negre, se face de către navele menționate la art.3 alin. (1), lit. a) din Ordonanța Guvernului nr.9/2022 privind instalațiile portuare de preluare a deșeurilor provenite de la nave, precum și de către navele/ambarcațiunile de pescuit care dețin autorizație de pescuit comercial, emisă de autoritățile competente responsabile cu administrarea resurselor acvatice vii, conform reglementarilor în vigoare.

(2) După identificarea și localizarea echipamentelor de pescuit care conțin plastic abandonate în sectorul românesc al Mării Negre, nava/ambarcațiunea de pescuit va colecta deșeurile de echipamente de pescuit în limita capacității de transport și a dotărilor de care aceasta dispune.

(3) Cantitățile de deșeuri de echipamente de pescuit colectate și transportate la țărm de către navele/ambarcațiunile de pescuit sunt menționate într-un raport de către comandantul/proprietarul navei/ambarcațiunii de pescuit, care se atașează la jurnalul de pescuit al acesteia.

(4) Comandantul/proprietarul navei/ambarcațiunii de pescuit va preda cantitativ deșeurile de echipamentele de pescuit colectate, unui operator economic autorizat de către autoritatea publică competentă pentru protecția mediului în colectarea acestora în vederea reciclării, în baza unui proces verbal de predare- primire, menționat în Anexa 5.

(5) Abandonarea/aruncarea sub orice formă a echipamentelor de pescuit care conțin plastic, în sectorul românesc al Mării Negre, este interzisă.

(6) Abandonarea/aruncarea deșeurilor de echipamente de pescuit colectate, în spații neautorizate, este interzisă.

(7) Agențiile județene pentru protecția mediului și autoritățile administrației publice locale din zonele cu porturi pescărești/puncte de debarcare, vor publica pe pagina de internet, lista operatorilor economici autorizați pentru colectarea deșeurilor de echipamente de pescuit abandonate, colectate în sectorul românesc al Marii Negre, care își desfășoară activitatea în zona costieră a județelor Constanța și Tulcea.

(8) Comandantul/proprietarul navei/ambarcațiunii de pescuit va transmite procesul verbal de predare- primire, care atestă faptul că acesta a predat deșeurile provenite de la echipamentele de pescuit care conțin plastic, unui operator economic autorizat de autoritatea publică competentă pentru protecția mediului, către autoritatea publică centrală din domeniul pescuitului și acvaculturii, din zona administrativ-teritorială de debarcare.

(9) Procesul verbal care atestă predarea deșeurilor se comunică doar în format electronic, către autoritatea publică centrală din domeniul pescuitului și acvaculturii din zona administrativ teritoriala de debarcare, pentru a fi luat în evidență cu cantitatea de deșeuri de echipamente de pescuit colectate, în vederea centralizării și raportării anuale.

(10) În baza datelor și informațiilor din procesele verbale de predare – primire, autoritatea publică centrală din domeniul pescuitului și acvaculturii din zona administrativ teritoriala de debarcare, instituie Registrul de evidență a cantităților de deșeuri provenite de la echipamentele de pescuit care conțin plastic, abandonate și colectate din sectorul românesc al Mării Negre, al cărui model este prevăzut în Anexa 6, denumit în continuare Registru DEPCP.

11) Deșeurile de echipamente de pescuit care conțin plastic se codifică conform Deciziei Comisiei 2014/955/UE de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului.

**CAPITOLUL V**

**Sistemele de informații și raportarea**

**Art. 5** (1) În conformitate cu prevederile Ordonanței Guvernului nr.6/2021 privind reducerea impactului anumitor produse din plastic asupra mediului, art. 13 alin. (2), autoritatea publică centrală din domeniul pescuitului și acvaculturii, raportează anual Comisiei Europene datele privind deșeurile de echipamentele de pescuit care conțin plastic colectate.

(2) Raportarea se va fundamenta pe înscrierile din Registrul DEPCP, în conformitate cu prevederile art. 4 alin. (10) al prezentei hotărâri.

(3) Datele menționate la alineatul (2), însoțite de raportul privind verificarea calității datelor și informațiilor raportate, se raportează electronic în fiecare an calendaristic, în formatul prevăzut în Decizia de punere în aplicare (UE) 2021/958 a comisiei din 31 mai 2021 de stabilire a formatului pentru raportarea datelor și informațiilor privind echipamentele de pescuit introduse pe piață și deșeurile provenite de la echipamentele de pescuit colectate în statele membre, și a formatului raportului privind verificarea calități în conformitate cu articolul 13 alineatul (1) litera (d) și cu articolul 13 alineatul (2) din Directiva (UE) 2019/904 a Parlamentului European și a Consiliului.

**CAPITOLUL VI**

**Coordonarea măsurilor**

**Art. 6** (1) Autoritatea publică centrală din domeniul mediului și autoritatea publică centrală din domeniul pescuitului și acvaculturii se asigură că măsurile adoptate pentru punerea în aplicare a prevederilor prezentei hotărâri fac parte integrantă și sunt în concordanță cu Programul de măsuri pentru atingerea stării ecologice bune a regiunii marine Marea Neagră, aprobat prin Hotărârea Guvernului nr.432/2020 și cu Planul național de management aferent porțiunii naționale a bazinului hidrografic internațional al fluviului Dunărea și Planurile de Management la nivel de bazine hidrografice/spații hidrografice aprobate prin Hotărârea Guvernului nr. 392/2023 , conform [art. 43](https://lege5.ro/App/Document/ge3demru/legea-apelor-nr-107-1996?pid=10135092&d=2023-08-07#p-10135092) din Legea nr. 107/1996, cu modificările și completările ulterioare.

(2) Autoritatea publică centrală din domeniul transporturilor și infrastructurii se asigură că măsurile adoptate pentru punerea în aplicare a prevederilor prezentei hotărâri, se integrează și completează strategiile și programele care privesc prevenirea generării de deșeuri marine.

(3) Autoritatea publică centrală din domeniul pescuitului și acvaculturii se asigură că măsurile adoptate pentru punerea în aplicare a prezentei hotărâri, se integrează și completează strategiile și programele care privesc pescuitul și acvacultura.

(4) Autoritatea publică centrală din domeniul mediului se asigură că măsurile adoptate pentru punerea în aplicare a prezentei hotărâri, se integrează și completează planul național de gestionare a deșeurilor și programul național de prevenire a generării de deșeuri.

(5) Unitățile administrativ teritoriale sau instituțiile/autoritățile publice ce au în administrare/proprietate infrastructura destinată colectării și tratării deșeurilor de echipamente de pescuit care conțin plastic au obligația de a se asigura că respectivă infrastructură se încadrează în reglementările urbanistice aprobate conform legii și este cuprinsă în “statutul unității administrativ teritoriale”, conform prevederilor Ordinului ministrului dezvoltării, lucrărilor publice și administrației nr.25/2021 pentru aprobarea modelului orientativ al statutului unității administrativ - teritoriale, precum și a modelului orientativ al regulamentului de organizare și funcționare a consiliului local, cu modificările și completările ulterioare.

**CAPITOLUL VII**

**Sancțiuni**

**Art. 7** (1) Încălcarea dispozițiilor prezentei hotărâri constituie contravenții, dacă nu au fost săvârșite în astfel de condiții încât să constituie infracțiuni, și se sancționează după cum urmează:

a) nerespectarea art. 3 alin.(1) se sancționează cu amendă de la 3000 la 6000 RON

b) nerespectarea dispozițiilor art.( 4) alin. (5) și alin.6 se sancționează cu amendă de la 4000 la 8000 RON.

(2) Constatarea contravențiilor prevăzute la [alin. (1)](https://lege5.ro/App/Document/ha3tsojrhe4a/ordonanta-nr-6-2021-privind-reducerea-impactului-anumitor-produse-din-plastic-asupra-mediului?pid=410788091&d=2023-08-07#p-410788091) și aplicarea sancțiunilor se fac de către personalul împuternicit al:

(a) Autorității publice centrale din domeniul pescuitului și acvaculturii pentru art. 3 alin. (1);

(b) Gărzii Naționale de Mediu pentru art. 3 alin. (1), art. 4 alin. (5) și (6);

(c) Jandarmeria Română pentru art. 3 alin (1);.

(d) Poliția de Frontieră pentru art.4 alin. (5) și (6) ;

(e) Autorității Naționale pentru Protecția Consumatorilor pentru art. 3 alin. (1).

(3) Autoritatea publică centrală din domeniul pescuitului și acvaculturii și Ministerul Mediului Apelor și Pădurilor pot încheia protocoale de colaborare și cu alte structuri din cadrul Ministerului Afacerilor Interne în vederea realizării prerogativelor alineatului 2.

(4) Dispozițiilor privind contravențiile, le sunt aplicabile dispozițiile Ordonanței Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare.

**CAPITOLUL VIII**

**Dispoziții finale**

**Art. 8** Dispozițiile referitoare la contravenții intră în vigoare la 30 de zile de la data publicării prezentei hotărâri în Monitorul Oficial al României, Partea I.

**Art. 9** Anexele 1 - 6 fac parte integrantă din prezenta hotărâre.

**PRIM – MINISTRU**

**MARCEL CIOLACU**

**Anexa 1**

**Registrul echipamentelor de pescuit care conțin plastic introduse pe piață**

**(Registrul EPCP)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Operatorul economic/**  **Reprezentantul legal**  **al operatorului economic/**  **Persoana împuternicită**  **Denumire/ CUI/CIF/CNP**  **Telefon: .**  **e-mail:**  **WEB:** | **Date privind echipamentele de pescuit care conțin plastic introduse pe piață**  **(tone)** | | | | | | |
|  |  |  | Panouri de plasă fabricate din  sfoară groasă[(2)](https://eur-lex.europa.eu/legal-content/RO/TXT/HTML/?uri=CELEX:32021D0958#ntr2-L_2021211RO.01005301-E0003)  (Ø > 1 mm) | Panouri de plasă fabricate din  sfoară subțire  (Ø ≤ 1 mm) | Alte echipamente sau  părți ale acestora,  fabricate în principal  din plastic | Părți ale echipamentelor,  care nu sunt fabricate din plastic[(3)](https://eur-lex.europa.eu/legal-content/RO/TXT/HTML/?uri=CELEX:32021D0958#ntr3-L_2021211RO.01005301-E0004) | Geamanduri,  flotoare,  frânghii |
|  | Total =  (în tone) | A + B + C + D + E | A | B | C | D = I + K | E = F + J + L |
|  | Total materiale  plastice = | A + B + C + F | A | B | C |  | F |
|  | polipropilenă (PP) |  |  |  |  |  |  |
|  | polietilenă (PE) |  |  |  |  |  |  |
|  | polietilenă cu  modul înalt  (HMPE) |  |  |  |  |  |  |
|  | nailon |  |  |  |  |  |  |
|  | altele  (PET, PVC,  HDPE, EVA etc.) |  |  |  |  |  |  |
|  | mix de polimeri |  |  |  |  |  |  |
|  | Total metale | G=I+J |  |  |  | I | J |
|  | oțel |  |  |  |  |  |  |
|  | aluminiu |  |  |  |  |  |  |
|  | plumb |  |  |  |  |  |  |
|  | alte metale  sau amestecuri  de metale |  |  |  |  |  |  |
|  | Total cauciuc | H=K+L |  |  |  | K | L |

**Anexa 2**

**Cerere de înregistrare în Registrul EPCP**

Prin prezenta, subsemnatul, .................................................................., în calitate de:

[ ] reprezentant legal al ........................................................, C.U.I/CIF. .......................................... ;

[ ] împuternicit desemnat prin împuternicirea notarială dată de reprezentantul legal al ..................................., CUI/CIF ...........................................................................................................,

solicit înregistrarea în Registrul AFM-APR.

1. **DATE PRIVIND OPERATORUL ECONOMIC**

Denumire: .....................................................................

CUI/CIF: .......................................................................

Domiciliul fiscal: ..........................................................

Telefon: .........................................................................

Adresă de e-mail: ..........................................................

Adresa WEB: ................................................................

1. **DATE PRIVIND REPREZENTANTUL LEGAL AL OPERATORULUI ECONOMIC**

Nume și prenume: .........................................................

CNP: .............................................................................

Calitate: ......................................................................... (*asociat / administrator / etc.*)

1. **DATE PRIVIND PERSOANA ÎMPUTERNICITĂ**

Nume și prenume: ........................................................

CNP: ....................................................................

Funcție: .........................................................................

1. **DATE PRIVIND ECHIPAMENTELE DE PESCUIT CARE CONȚIN PLASTIC INTRODUSE PE PIAȚĂ (1)**

|  |  |  |  |  |  |  |
| --- | --- | --- | --- | --- | --- | --- |
|  |  | Panouri de plasă  fabricate din  sfoară groasă  [(2)](https://eur-lex.europa.eu/legal-content/RO/TXT/HTML/?uri=CELEX:32021D0958#ntr2-L_2021211RO.01005301-E0003) (Ø > 1 mm) | Panouri de plasă  fabricate din  sfoară subțire  (Ø ≤ 1 mm) | Alte echipamente  sau părți ale acestora,  fabricate în principal  din plastic | Părți ale  echipamentelor,  care nu sunt fabricate din plastic[(3)](https://eur-lex.europa.eu/legal-content/RO/TXT/HTML/?uri=CELEX:32021D0958#ntr3-L_2021211RO.01005301-E0004) | Geamanduri,  flotoare,  frânghii |
| Total =  (în tone) | A + B + C + D + E | A | B | C | D = I + K | E = F + J + L |
| Total  materiale plastice = | A + B + C + F | A | B | C |  | F |
| polipropilenă (PP) |  |  |  |  |  |  |
| polietilenă (PE) |  |  |  |  |  |  |
| polietilenă  cu modul înalt (HMPE) |  |  |  |  |  |  |
| nailon |  |  |  |  |  |  |
| altele (PET, PVC,  HDPE, EVA etc.) |  |  |  |  |  |  |
| mix de polimeri |  |  |  |  |  |  |
| Total metale | G=I+J |  |  |  | I | J |
| oțel |  |  |  |  |  |  |
| aluminiu |  |  |  |  |  |  |
| plumb |  |  |  |  |  |  |
| alte metale sau amestecuri de metale |  |  |  |  |  |  |
| Total cauciuc | H=K+L |  |  |  | K | L |

(1) Datele trebuie raportate în greutate (în tone).

(2) Termenul „sfoară” acoperă toate tipurile de sfori, corzi, frânghii ușoare etc., indiferent dacă acestea sunt formate dintr-un singur filament (monofilament) sau din mai multe filamente răsucite sau împletite împreună pentru a forma o singură sfoară cu mai multe fire.

(3) Acestea pot include greutăți metalice, rulouri de cauciuc, dispozitive/grile de evacuare etc..

**Anexa 3**

**INSTRUCŢIUNI**

**de înregistrare în Registrul EPCP**

**Capitolul I**

**Înregistrarea**

1. Pentru înregistrare este necesară utilizarea unei semnături electronice calificate, care se bazează pe un certificat calificat pentru semnătură electronică, emis de un prestator de servicii de încredere calificat, acreditat în conformitate cu Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE, denumit în continuare *Regulamentul (UE) nr. 910/2014*.
2. Înregistrarea în Registrul EPCP se poate realiza de către următoarele persoane, denumite în continuare persoane autorizate:

a) reprezentant legal, deținător al unei semnături electronice calificate;

b)împuternicitul reprezentantului legal, deținător al unei semnături electronice calificate.

1. Persoanele prevăzute la alin. (2) lit. a) se înregistrează în Registrul EPCP în baza unui certificat constatator eliberat de Oficiul Național Registrul Comerțului, atașat la cererea de înregistrare. Persoanele prevăzute la alin. (2) lit. b) se înregistrează în Registrul EPCP, în baza unei împuterniciri notariale atașate la cererea de înregistrare.

**Capitolul II**

**Înregistrarea în Registrul EPCP**

1. Operatorii economici completează cererea de înregistrare în Registrul EPCP, conform modelului prevăzut în Anexa nr. 3.
2. Cererea va fi completată conform prevederilor de la Capitolul I; ulterior va fi semnată cu semnătura electronică calificată și se va transmite electronic în atenția autorității publice centrale din domeniul pescuitului și acvaculturii.

**Capitolul III**

**Modalitatea de completare a cererii de înregistrare prevăzută în Anexa nr. 2**

1. În rubrica „Denumire“ se înscriu denumirea sau numele și prenumele operatorului economic, după caz.

Rubrica „CUI/CIF“ se completează astfel:

a) persoanele juridice înscriu codul de înregistrare fiscală sau codul unic de înregistrare, după caz;

b) persoanele fizice înscriu codul numeric personal sau codul de înregistrare fiscală ori codul unic de înregistrare, după caz.

În cazul în care operatorul economic este înregistrat ca plătitor de taxă pe valoare adăugată nu se completează atributul RO.

Rubricile privind domiciliul fiscal, telefonul, adresa de e-mail, adresa web se completează cu datele corespunzătoare operatorului economic, persoane juridice sau persoane fizice, după caz.

**Capitolul IV**

**Condiții de valabilitate a înregistrării în Registrul EPCP**

1. Ori de câte ori termenii și condițiile din cererea de înregistrare sau din documentele atașate cererii  se modifică, operatorii economici sunt obligați să informeze autoritatea publică centrală din domeniul pescuitului și acvaculturii cu privire la aceasta, în termen de 20 zile lucrătoare de la apariția modificării, exclusiv prin completarea rubricilor corespunzătoare modificărilor intervenite. În caz contrar, operatorul economic nu va mai figura în Registrul EPCP.
2. Termenul de valabilitatealînregistrării în Registrul EPCP nu poate depăși termenele de valabilitate ale documentelor care au stat la baza aprobării cererii de înregistrare.
3. Operatorii economici care nu mai introduc pe piață echipamentele de pescuit care conțin plastic, care au solicitat înregistrarea în Registrul EPCP, sunt obligați să solicite la autoritatea publică centrală din domeniul pescuitului și acvaculturii radierea din registru, în termen de 20 zile lucrătoare de la încetarea activității.
4. Solicitarea prevăzută la alin. (3) va fi semnată cu semnătura electronică calificată și se va transmite electronic în atenția autorității publice centrale din domeniul pescuitului și acvaculturii, conform modelului prevăzut în Anexa nr.4.

**Anexa 4**

**Cerere de radiere**

Prin prezenta, subsemnatul, ..................., deținător al CNP .................., în calitate de reprezentant legal / împuternicit al operatorului economic ................., C.U.I. .........., solicit radierea din Registrul EPCP pentru operatorul economic:

Denumire: .....................................................................

CUI/CIF: .......................................................................

Domiciliul fiscal: ..........................................................

Telefon: .........................................................................

Adresă de e-mail: ..........................................................

Adresa WEB: ................................................................

Sub sancțiunile aplicate faptei de fals în declarații, declar că operatorul economic mai sus menționat nu mai introduce pe piață echipamente de pescuit care conțin plastic, pentru care a solicitat înregistrarea în Registrul EPCP, începând cu data de ……………………… .

Declar pe propria răspundere că nu am alterat conținutul prezentului document, atest corectitudinea datelor prin semnarea electronică a acestui fișier, folosind certificatul calificat valabil la data cererii, eliberat pe numele meu de către un prestator de servicii de încredere calificat.

Data: .............

**Anexa 5**

**Proces verbal de predare-primire**

(model)

Încheiat astăzi........................................................................................................................................, între:

Comandantul / proprietarul navei / ambarcațiunii de pescuit .......................................................................legitimat cu C.I. Seria/ nr. , telefon, email............................................................................

Numit in continuare vânzător:

și:

Societatea comercială / Persoana fizicăautorizată**……………………………………**, având CNP / CUI / CIF…………………………………………… cu punct de lucru în ……………………………………………..care deține Autorizația de mediu nr. ……………………………………emisă la data de …………………..de către autoritatea competentă pentru protecția mediului………………………………….

telefon, email…………………………………………………………, numit în continuare cumpărător

Cumpărătorul a predat de la vânzător următoarele deșeuri de echipamente de pescuit care conțin plastic, colectate din Marea Neagră:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Total | Panouri de  plasă fabricate  din  sfoară groasă  **( 1 )** (Ø >1 mm)  / Cod deșeu | Panouri de  plasă fabricate  din  sfoară subțire  (Ø ≤ 1 mm  /  Cod deșeu | Alte echipamente  sau părți ale acestora,  fabricate în principal  din plastic  / Cod deșeu | Părți ale echipamentelor,  care nu sunt fabricate  din plastic  **( 2 )**  / Cod deșeu | Geamanduri,  flotoare,  frânghii  / Cod deșeu | Altele |
| Total (tone) **(3)** |  |  |  |  |  |  |  |
| Total materiale  plastice |  |  |  |  |  |  |  |
| polipropilenă (PP) |  |  |  |  |  |  |  |
| polietilenă (PE) |  |  |  |  |  |  |  |
| polietilenă cu modul  înalt (HMPE) |  |  |  |  |  |  |  |
| nailon |  |  |  |  |  |  |  |
| altele (PET, PVC,  HDPE, EVA etc.) |  |  |  |  |  |  |  |
| mix de polimeri |  |  |  |  |  |  |  |
| Total metale |  |  |  |  |  |  |  |
| oțel |  |  |  |  |  |  |  |
| aluminiu |  |  |  |  |  |  |  |
| plumb |  |  |  |  |  |  |  |
| alte metale sau  amestecuri de metale |  |  |  |  |  |  |  |
| Total cauciuc |  |  |  |  |  |  |  |

Am primit Am predat

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(1) Termenul „sfoară” acoperă toate tipurile de sfori, corzi, frânghii ușoare etc., indiferent dacă acestea sunt formate dintr-un singur filament ( mono filament ) sau din mai multe filamente care sunt răsucite sau împletite împreună pentru a forma o singură sfoară cu mai multe fire.

(2) Acestea pot include greutăți metalice, rulouri de cauciuc, dispozitive/plase de evacuare etc.

(3) Acestea includ toate echipamentele de pescuit care conțineau materiale plastice, precum și toate componentele, substanțele sau materialele separate care făceau parte din respectivele echipamente de pescuit sau erau atașate acestora atunci când au fost aruncate, inclusiv atunci când au fost abandonate sau pierdut

**Anexa 6**

**Registrul de evidență a cantităților de deșeuri provenite de la echipamentele de pescuit colectate din**

**sectorul românesc al Mării Negre, în vederea reciclării**

**(Registrul DEPCP)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nr.  crt. | Comandantul  / proprietarul navei  / ambarcațiunii de pescuit  C. I. Seria/ nr. | Licență de  pescuit  nr./data  Autorizație de  pescuit  nr./data  Permis de  pescuit  nr./data | Proces verbal de  predare primire  deșeuri provenite  de la  echipamentele  de pescuit  nr./data | Deșeuri de echipamente  de pescuit care conțin plastic  colectate  (tone) /  Cod deșeu\* | | | | | | | |
|  |  |  |  |  | Total | Panouri de  plasă  fabricate  din  sfoară groasă  ( 1 )(Ø >1 mm)  / Cod deșeu | Panouri de  plasă  fabricate  din  sfoară subțire (Ø ≤ 1 mm  /Cod deșeu | Alte echipamente  sau părți ale  acestora, fabricate  în principal  din plastic  / Cod deșeu | Părți ale echipamentelor,  care nu sunt  fabricate  din plastic  ( 2 )  / Cod deșeu | Geamanduri,  flotoare,  frânghii  / Cod deșeu | Altele |
|  |  |  |  | Total (tone) |  |  |  |  |  |  |  |
|  |  |  |  | Total  materiale  plastice |  |  |  |  |  |  |  |
|  |  |  |  | Polipropilenă  (PP) |  |  |  |  |  |  |  |
|  |  |  |  | Polietilenă  (PE) |  |  |  |  |  |  |  |
|  |  |  |  | polietilenă cu  modul înalt  (HMPE) |  |  |  |  |  |  |  |
|  |  |  |  | nailon |  |  |  |  |  |  |  |
|  |  |  |  | altele (PET, PVC,  HDPE, EVA etc.) |  |  |  |  |  |  |  |
|  |  |  |  | mix de polimeri |  |  |  |  |  |  |  |
|  |  |  |  | Total metale |  |  |  |  |  |  |  |
|  |  |  |  | oțel |  |  |  |  |  |  |  |
|  |  |  |  | aluminiu |  |  |  |  |  |  |  |
|  |  |  |  | plumb |  |  |  |  |  |  |  |
|  |  |  |  | alte metale sau amestecuri  de metale |  |  |  |  |  |  |  |
|  |  |  |  | Total cauciuc |  |  |  |  |  |  |  |

\* Deșeurile de echipamente de pescuit care conțin plastic se codifică conform Deciziei Comisiei 2014/955/UE de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului.